OBEC Zvončín                                                                      

Obecné zastupiteľstvo v obci Zvončín v súlade s § 9  zákona č. 369/1990 Zb. o obecnom zriadení v znení neskorších predpisov, Zákonom č. 523/2004 Z. z. o rozpočtových pravidlách verejnej správy v znení neskorších predpisov a zákonom č. 583/2004 Z. z. o rozpočtových pravidlách územnej samosprávy v znení neskorších predpisov

Vydáva

VŠEOBECNE ZÁVÄZNÉ NARIADENIE

Č. 5/2014

ZÁSADY HOSPODÁRENIA S FINANČNÝMI

PROSTRIEDKAMI

OBCE ZVONČÍN

Schválené Obecným zastupiteľstvom vo Zvončíne		Vyvesené dňa : 10.10.2014
dňa: 6.11.2014 Uznesenie č. 36/2014

Účinnosť dňom: 1.1.2015
VZN č. Obce Zvončín: Zásady hospodárenia s finančnými prostriedkami obce Zvončín

§ 1 Úvod

Zásady upravujú:

1.	Postavenie a funkciu rozpočtu obce Zvončín ( ďalej len „obec“).
2.	Rozpočtový proces obce. 
3.	Zodpovednosť za rozpočtové hospodárenie obce. 
4.	Finančnú kontrolu. 
5.	Hospodárenie organizácií obce. 

§	2 
Definície 

Na účely týchto Zásad sú definované nasledovné pojmy:			
Rozpočet	Rozpočet je základný nástroj finančného hospodárenia v	
	príslušnom   rozpočtovom	roku,   ktorým	sa   riadi	
	financovanie   úloh   a   funkcií   obce   v   príslušnom	
	rozpočtovom roku. Rozpočet obce je súčasťou rozpočtu	
	sektora verejnej správy.			
Viacročný rozpočet	Viacročný rozpočet je strednodobý ekonomický nástroj	
	finančnej  politiky  obce,  v  ktorom  sú  v  rámci  jeho	
	pôsobnosti vyjadrené zámery rozvoja územia a potrieb	
	obyvateľov najmenej na tri rozpočtové roky.		
Rozpočtový proces	Rozpočtový proces je zostavovanie, schvaľovanie, plnenie	
	vrátane  zmien,  monitorovanie  a hodnotenie	rozpočtu	
	obce, vrátane prípravy a schvaľovania záverečného účtu	
	obce.			
Návrh rozpočtu	Návrh   rozpočtu   je   ucelený   súbor   rozpočtových	
	Požiadaviek.			
Zmena rozpočtu	Zmena rozpočtu je súbor plánovaných výdavkov obce pre	
	plnenie zámerov a cieľov obce a súbor odhadov príjmov	
	Obce			
Plnenie rozpočtu	    Finančné  plnenie príjmov a výdavkov obce podľa   	
	Schváleného rozpočtu obce.			

§ 3
Rozpočet obce

Základné ustanovenia

1.	Obec zostavuje a schvaľuje svoj rozpočet a podľa neho hospodári. 
2.	Rozpočet obce sa zostavuje v súlade s platnou právnou úpravou najmenej na tri rozpočtové roky, ako tzv. viacročný rozpočet.

3.	Rozpočtový rok je zhodný s kalendárnym rokom. V rozpočte obce sa uplatňuje rozpočtová klasifikácia v súlade s osobitným predpisom1.Obec predkladá na schválenie do obecného zastupiteľstva v členení na úrovní kategórie ekonomickej klasifikácie rozpočtovej klasifikácie , 

1 § 4 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.

VZN č. Obce Zvončín: Zásady hospodárenia s finančnými prostriedkami obce Zvončín

4.	Súčasťou rozpočtu obce sú rozpočty príjmov a výdavkov rozpočtovej organizácie. 

5.	Rozpočet obce sa zostavuje ako vyrovnaný alebo prebytkový. Obec je povinná zostaviť svoj bežný rozpočet ako vyrovnaný alebo prebytkový; kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov obce z minulých rokov, návratnými zdrojmi financovania alebo je tento schodok krytý prebytkom bežného rozpočtu v príslušnom rozpočtovom roku. Ak je bežný rozpočet alebo kapitálový rozpočet zostavený ako prebytkový, možno prebytok príslušného rozpočtu použiť na úhradu návratných zdrojov financovania. 

6.	Súčasťou   rozpočtu obce sú aj   finančné operácie, ktorými sa vykonávajú 

prevody z peňažných fondov obce a realizujú sa návratné zdroje financovania a ich splácanie. Za finančné operácie sa považujú aj poskytnuté pôžičky a návratne finančné výpomoci z rozpočtu obce a ich splátky, vystavené a prijaté zmenky, predaj a obstaranie majetku účasti. Finančné operácie nie sú súčasťou príjmov a výdavkov rozpočtu obce.

§ 4
Príjmy a výdavky rozpočtu obce

            Príjmy a výdavky rozpočtu obce definuje Zákon č. 583/2004 Z .z. o 
            rozpočtových pravidlách územnej samosprávy v znení neskorších predpisov. 
1.	Príjmami rozpočtu obce sú:
a)	výnosy miestnych daní a poplatkov,
b)	nedaňové príjmy z vlastníctva a z prevodu vlastníctva majetku obce a z činnosti obce a jeho rozpočtových organizácií,
c)	úroky a iné príjmy z finančných prostriedkov obce,
d)	sankcie za porušenie rozpočtovej disciplíny uložené obcou,
e)	dary a výnosy dobrovoľných zbierok v prospech obce,
f)	podiely na daniach v správe štátu podľa osobitého predpisu,
g)	dotácia zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov,
h)	ďalšie dotácie zo štátneho rozpočtu v súlade so zákonom o štátnom rozpočte na príslušný  rozpočtový rok
i)	účelové dotácie z rozpočtu VÚC alebo z rozpočtu inej obce na realizáciu zmlúv podľa osobitého predpisu,
j)	prostriedky z Európskej únie a iné prostriedky zo zahraničia poskytnuté na konkrétny účel,
k)	prostriedky mimorozpočtových peňažných fondov,
l)	prostriedky získane z rozdielu medzi výnosmi a nákladmi z podnikateľskej činnosti po zdanení,
m)	návratne zdroje financovania,
n)	združené prostriedky,
o)	iné príjmy ustanovené osobitnými predpismi.

1.	Z rozpočtu obce sa uhrádzajú:
a)	záväzky obce vyplývajúce z plnenia povinností upravených osobitnými predpismi,
b)	výdavky na výkon samosprávnych pôsobností obce podľa osobitných predpisov a na činnosť rozpočtových/ príspevkových organizácií zriadených obcou, 
c)	výdavky na úhradu nákladov preneseného výkonu štátnej správy podľa osobitných predpisov,
d)	výdavky spojené so správou, údržbou a zhodnocovaním majetku obce a majetku iných osôb, ktorý mesto užíva na plnenie úloh podľa osobitných predpisov, 
e)	záväzky vzniknuté zo spolupráce s inou obcou alebo VÚC, prípadne s ďalšími osobami na zabezpečenie úloh vyplývajúcich z pôsobnosti obce vrátane záväzkov zo spoločnej činnosti,
f)	výdavky vyplývajúce z medzinárodnej spolupráce obce,
g)	úroky z prijatých úverov, pôžičiek a návratných finančných výpomocí,
h)	iné výdavky ustanovené osobitným predpisom,

2.	Z rozpočtu obce sa môžu poskytnúť dotácie:
a)	právnickým osobám a fyzickým osobám – podnikateľom, ktorí majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce za podmienok ustanovených „VZN o poskytnutí dotácií PO  a FO“ Tieto prostriedky podliehajú ročnému zúčtovaniu s rozpočtom obce a ich poskytovaním nemožno zvýšiť celkový dlh obce.
3.	Výdavky na reprezentačné účely môžu byť použité, ak si to vyžadujú politické, hospodárske, spoločenské alebo pracovné dôvody a to na:
a)	pohostenie pri oficiálnych návštevách a na ďalšie výdavky spojené s pobytom oficiálnych hostí,
b)	občerstvenie účastníkov porád, konferencií a iných pracovných stretnutí. Pre účely týchto zásad sa za oficiálnu návštevu považuje tuzemská alebo zahraničná delegácia, ktorá prerokúva politické alebo hospodárske otázky obce. Za občerstvenie sa považuje káva, čaj a iné nealkoholické nápoje, prípadne aj alkoholické nápoje a jedlo podľa povahy a dĺžky trvania akcie. Výdavky spojené s pobytom oficiálnych hostí sú výdavky na ich uvítanie, ubytovanie, stravovanie, dopravu, tlmočenie, vstupné na kultúrny program. Starosta obce môže delegácií v spoločensky nutnej miere poskytnúť primeraný dar. Vecné dary môže obec poskytnúť pri významných športových, kultúrnych  a spoločenských podujatiach organizovaných na území obce. Dar môže byť poskytnutý osobám reprezentujúcim obec Zvončín a pri príležitosti dosiahnutia významného životného jubilea alebo zamestnancovi pri odchode do dôchodku. Za úroveň a rozsah reprezentačných výdavkov zodpovedá starosta obce.
4.	Výdavky na propagačné účely môžu byť použité na propagáciu a reklamu,   ktorá bezprostredne súvisí s činnosťou obce, na novoročné pozdravy, inzerciu, internetovú stránku obce. Vizitky, zastúpenia a účasť na výstavách a expozíciách, prepis šotov a podobne.

§ 5
Rozpočtový proces

Rozpočtový harmonogram

Rozpočtový proces sa riadi záväzným rozpočtovým harmonogramom obce, ktorý schvaľuje starosta obce. 

                                                                       § 6

Subjekty rozpočtového procesu

1.	Na rozpočtovom procese sa podieľajú jednotlivé subjekty rozpočtového procesu v rozsahu uvedenom v týchto Zásadách a v rozpočtovom harmonograme, a to: 

a)	Obecný úrad, 
b)	Starosta obce,
c)	Obecné zastupiteľstvo,
2.	Starosta obce najmä:
a)	  riadi rozpočtový proces,
b)	predkladá návrh rozpočtu na rokovanie OZ,  
c)	predkladá návrh na zmenu  rozpočtu na rokovanie  OZ,
d)	predkladá návrh záverečného účtu na rokovanie OZ,
3.         Obecné zastupiteľstvo najmä:
a)	schvaľuje rozpočet obce na príslušný rozpočtový rok, zmeny rozpočtu                              a použitie rezervného fondu,                                
b)	kontroluje finančné plnenie rozpočtu,
c)	schvaľuje záverečný účet obce, rozhoduje o mimorozpočtových peňažných fondov, o použití prebytku rozpočtového hospodárenia a o spôsobe úhrady schodku rozpočtového hospodárenia,
d)	rozhoduje o prijatí úveru alebo pôžičky
e)	schvaľuje a rozhoduje o združení prostriedkov obce.
4.	Obecný úrad zabezpečuje organizačné a administratívne úkony súvisiace       s rozpočtovým procesom najmä: 
a)	zabezpečuje odborné podklady potrebne na správne a úplne spracovanie                          návrhu rozpočtu obce  a návrhu na zmenu rozpočtu obce,
b)	sústreďuje a spracúva rozpočtové požiadavky a požiadavky na zmenu rozpočtu od fyzických a právnických osôb a subjektov rozpočtového procesu podľa týchto zásad, 
c)	vyhodnocuje výsledky hospodárenia za uplynulé obdobie,
d)	spracúva záverečný účet obce,
e)	na požiadanie Obecného zastupiteľstva spracúva jednotlivé podkladové materiály, rozbory a pod.,
f)	zabezpečuje spracovanie podkladov a výkazníctvo vo vzťahu k príslušným orgánom v súlade s osobitnou právnou úpravou. 1
g)	vedie účtovníctvo o stave a pohybe majetku mesta, o príjmov a výdavkoch a o finančných vzťahoch k štátnemu rozpočtu podľa zákona č. 431/2002 Z. z. o účtovníctve v znení neskorších predpisov a podľa rozpočtovej klasifikácie platnej v zmysle osobitných predpisov,  
h)	v rámci Obecného úradu zabezpečuje finančné oddelenie počas rozpočtového procesu poradenstvo všetkým subjektom rozpočtového procesu.                                                                                                                                                                                                                                                                                                                                                                                                                                                              

§ 7

Zostavenie a schválenie rozpočtu

Zostavovanie rozpočtu
1.	Práce na zostavení návrhu rozpočtu obce riadi starosta obce. 

2.	Pred zostavovaním návrhu rozpočtu obce OZ stanoví záväzné zámery a ciele pre rozpočtované obdobie. 

3.	Obecný úrad zostavuje návrh rozpočtu obce v súčinnosti s jednotlivými subjektmi rozpočtového procesu podľa rozpočtového harmonogramu. 

Obec predkladá na schválenie do obecného zastupiteľstva rozpočet v členení na úrovni kategórie ekonomickej klasifikácie rozpočtovej klasifikácie.²
4.	Pri  zostavovaní  a schvaľovaní  návrhu  rozpočtu  obce  je  obec  povinná 

prednostne zabezpečiť krytie všetkých záväzkov, ktoré pre obec vyplývajú z plnenia povinnosti ustanovených osobitnými predpismi a súčasne zabezpečiť súlad rozpočtu so zámermi a cieľmi.

1 Zákon č. 582/2004 Z. z. o miestnych daniach a miestnom poplatku za komunálny odpad a drobné stavebné odpady.

VZN č. Obce Zvončín: Zásady hospodárenia s finančnými prostriedkami obce Zvončín

§ 8 Rozpočtové provizórium

1.	Ak rozpočet obce neschváli Obecné zastupiteľstvo do 31. decembra bežného roka, obec hospodári podľa rozpočtu obce predchádzajúceho rozpočtového roka, pričom výdavky uskutočnené počas rozpočtového provizória nesmú v každom mesiaci rozpočtového roka prekročiť 1/12 celkových výdavkov rozpočtu obce predchádzajúceho rozpočtového roka. Výnimku tvoria výdavky uskutočnené počas rozpočtového provizória, ktoré sa uhrádzajú v súlade s termínmi splácania dohodnutými v predchádzajúcom rozpočtovom roku a výdavky uskutočnené počas rozpočtového provizória na povinnú úhradu podľa osobitných predpisov. 

2.	Rozpočtové príjmy a výdavky uskutočnené počas rozpočtového provizória sa zúčtujú s rozpočtom obce po jeho schválení. 

§ 9

Pravidla rozpočtového hospodárenia

Rozpočtové hospodárenie

1.	Obec hospodári s rozpočtovými prostriedkami podľa schváleného rozpočtu obce a počas roka kontroluje hospodárenie s rozpočtovými prostriedkami. 

2.	V prípade potreby na základe vývoja hospodárenia obec môže vykonať zmeny vo svojom rozpočte. 

§ 10
Časové a účelové použitie rozpočtových prostriedkov

1.	Používanie rozpočtových prostriedkov obce sa riadi Zákonom č. 583/2004 Z. z. o rozpočtových pravidlách územnej samosprávy v znení neskorších predpisov. 

§ 11
Pravidlá používania návratných zdrojov financovania

1.	Používanie návratných zdrojov financovania sa riadi Zákonom č. 583/2004 Z. z. o rozpočtových pravidlách územnej samosprávy v znení neskorších predpisov. 

§ 12
Ozdravný režim a nútená správa

1.	Ozdravný režim predchádza zavedeniu nútenej správy. Obec je povinná zaviesť ozdravný režim, ak celková výška jeho záväzkov po lehote splatnosti presiahne 15 % skutočných bežných príjmov obce predchádzajúceho rozpočtového roka a ak neuhradila niektorý uznaný záväzok do 60 dní odo dňa jeho splatnosti. 

§ 13
Peňažné fondy obce
VZN č. Obce Zvončín: Zásady hospodárenia s finančnými prostriedkami obce Zvončín

1.	Obec môže vytvárať peňažné fondy. Zdrojmi peňažných fondov môžu byť najmä: 
a)	prebytok rozpočtu za uplynulý rozpočtový rok, 

b)	zostatky peňažných fondov z predchádzajúcich rozpočtových rokov a zostatky príjmových finančných operácií. 

§ 14 Rezervný fond

1.	Rezervný fond sa tvorí z prebytku hospodárenia vo výške určenej Obecným zastupiteľstvom, pričom minimálny ročný prídel do fondu je 10% z prebytku bežného a kapitálového rozpočtu obce uplynulého roka. 

§ 15

Zmena rozpočtu

Zmena rozpočtu a rozpočtové opatrenia

1.	V priebehu roka je možné vykonať zmeny schváleného rozpočtu obce rozpočtovými opatreniami, ktorými sú: 

a)	presun rozpočtových prostriedkov v rámci schváleného rozpočtu obce, pričom sa nemenia celkové príjmy a celkové výdavky, 
b)	povolené prekročenie výdavkov pri dosiahnutí vyšších príjmov, 

c)	viazanie rozpočtových výdavkov, ak ich krytie je ohrozené neplnením rozpočtovaných príjmov alebo by neplnenie bežných príjmov mohlo narušiť vyrovnanosť bežného rozpočtu ku koncu rozpočtového roku. 

2.	Obecný úrad vedie operatívnu evidenciu o všetkých vykonaných rozpočtových opatreniach v priebehu roka. 

3.	Práce na zostavení návrhu zmeny rozpočtu obce riadi starosta obce. 

4.	Obecný úrad zostavuje návrh na zmenu rozpočtu obce v súčinnosti s jednotlivými subjektmi rozpočtového procesu podľa rozpočtového harmonogramu.

5.	Pri zostavovaní a schvaľovaní návrhu na zmenu rozpočtu obce je obec povinná 

prednostne zabezpečiť krytie všetkých záväzkov, ktoré pre obec vyplývajú z plnenia povinnosti ustanovených osobitnými predpismi a súčasne zabezpečiť súlad rozpočtu so zámermi a cieľmi.

§ 16 
Schvaľovanie zmeny rozpočtu Obecným zastupiteľstvom

1.	Zmenu rozpočtu do výšky 3 600,00 Eur schvaľuje starosta obce.
2.	Starosta obce predkladá od sumy 3 601,00 Eur návrh na zmenu rozpočtu obce    na schválenie Obecnému zastupiteľstvu. 
3.	Pri schvaľovaní zmeny rozpočtu obce musia všetky dodatočne uplatnené poslanecké návrhy obsahovať informáciu o zdroji na krytie výdavkov týchto návrhov a súvis so zámermi a cieľmi obce. 

4.	Vykonané zmeny rozpočtu nesmú narušiť vyrovnanosť bežného rozpočtu.

VZN č. Obce Zvončín: Zásady hospodárenia s finančnými prostriedkami obce Zvončín

§ 17

Zodpovednosť za hospodárenie

1.	Za hospodárne, efektívne a účinné využívanie rozpočtových prostriedkov obce zodpovedá starosta obce. 

§ 18
Záverečný účet
Finančné usporiadanie

1.	Po skončení rozpočtového roka obec finančne usporiada svoje hospodárenie, vrátane finančných vzťahov k zriadeným alebo založeným právnickým osobám a fyzickým osobám - podnikateľom a právnickým osobám, ktorým obec poskytla prostriedky zo svojho rozpočtu. Ďalej usporiada finančné vzťahy k štátnemu rozpočtu, štátnym fondom, rozpočtom iných obcí a VÚC. Po skončení rozpočtového roka obec údaje o rozpočtovom hospodárení súhrnne spracuje do záverečného účtu obce. 
2.	Obec je povinná dať si overiť účtovnú závierku audítorom. 

§ 19

Zostavovanie a schvaľovanie záverečného účtu

1.	Obecný   úrad	zostavuje	návrh   záverečného   účtu   obce	v súčinnosti	
	s jednotlivými	subjektmi	rozpočtového   procesu   podľa	rozpočtového	
	harmonogramu.				

2.	Starosta obce predkladá návrh záverečného účtu obce na schválenie Obecnému zastupiteľstvu, a to najneskôr do 30.6 nasledujúceho roka. 
3.	Záverečný účet obce schvaľuje Obecné zastupiteľstvo výrokom: 

a)	celoročné hospodárenie sa schvaľuje bez výhrad, 

b)	celoročné hospodárenie sa schvaľuje s výhradami. V tomto prípade je Obecné zastupiteľstvo povinné prijať opatrenia na nápravu nedostatkov. 

§ 20

Finančná kontrola

1.	Finančnou kontrolou sa rozumie súhrn činností, ktorými sa v súlade so zákonom č.502/2001 Z. z. o finančnej kontrole a vnútornom audite a o zmene a doplnení niektorých zákonov a osobitnými predpismi overuje: 

a)	splnenie podmienok na poskytnutie verejných prostriedkov, 

b)	dodržiavanie všeobecne záväzných právnych predpisov pri hospodárení s verejnými prostriedkami, 

c)	dodržiavanie hospodárnosti, efektívnosti a účinnosti pri hospodárení s verejnými prostriedkami, 

d)	na účely finančného riadenia dostupnosť, správnosť a úplnosť informácií o vykonávaných finančných operáciách a o hospodárení s verejnými prostriedkami, 

e)	splnenie opatrení prijatých na nápravu nedostatkov zistených finančnou kontrolou a na odstránenie príčin ich vzniku. 

2.	Pri nakladaní s verejnými prostriedkami a vlastnými prostriedkami obce táto postupuje v súlade so zákonom č.502/2001 Z. z. o finančnej kontrole v znení neskorších predpisov a vnútornými predpismi.

    VZN č. Obce Zvončín: Zásady hospodárenia s finančnými prostriedkami obce Zvončín

§ 21

Hlavný kontrolór obce

1.	Osobitné postavenie v rámci nakladania s verejnými prostriedkami a vlastnými prostriedkami rozpočtu obce má hlavný kontrolór obce. 

2.	V rámci rozpočtového procesu najmä: 
a)	vypracováva odborné stanoviská k návrhu rozpočtu. 
b)	vypracováva odborné stanoviská k záverečnému účtu, 
c)	kontroluje   hospodárenie   s   finančnými   prostriedkami   obce   a 

hospodárenie s prostriedkami poskytnutými rozpočtovým a organizáciám, ktorým bola poskytnutá dotácia z rozpočtu obce.

d)	kontroluje finančné plnenie rozpočtu, 

3.	Výsledky svojej činnosti kontrolór predkladá Obecnému zastupiteľstvu. 

§ 22
Záverečné ustanovenia

1.	Návrh rozpočtu obce, zmenu rozpočtu obce schvaľovanú Obecným zastupiteľstvom a záverečný účet musia byť pred schválením v Obecnom zastupiteľstve uverejnené minimálne na 15 dní na úradnej tabuli obce. 

2.	Schválený rozpočet obce, schválený rozpočet obce vrátane zmien schvaľovaných Obecným zastupiteľstvom, záverečný účet musia byť zverejnené po schválení Obecným zastupiteľstvom na úradnej tabuli obce a internetovej stránke obce. 
3.	Týmto VZN sa rušia pravidla hospodárenia s rozpočtovými prostriedkami obce   Zvončín zo dňa 3.7.2006.
4.	Týmto VZN sa ruší VZN číslo 4/2008 Zásady nakladania s finančnými prostriedkami obce zo dňa 10.12.2008.

5.	Zmeny a doplnky týchto Zásad schvaľuje Obecné zastupiteľstvo vo Zvončíne. 
6.	Na týchto Zásadách sa uznieslo Obecné zastupiteľstvo vo Zvončíne dňa 
6.11.2014 uzn. č. 36/2014 

7.	Zásady nadobúdajú účinnosť 15 dňom vyvesenia. 

Mgr. Michaela Strakošová
starostka obce